Pasionații de artă și cei dornici să descopere tainele olăritului și modelajului au acum ocazia să se înscrie într-o experiență unică oferită de maestrul olar Daniel Leș. În perioada 29 iulie – 3 august 2024, Casa Olarului din Baia Sprie, Maramureș, va găzdui o tabără dedicată exclusiv adulților începători, sub îndrumarea cunoscutului olar.
Sunt 25 de locuri disponibile. Pentru cei interesați, înscrierile sunt deschise acum.
Daniel Leș, cunoscut pentru abilitățile sale remarcabile și pasiunea pentru olărit, va împărtăși din cunoștințele sale și va ghida participanții.